Bevco Liquor Sale ബെവ്കോ മദ്യവില്പന ശാലകള് ഇന്ന് വൈകിട്ട് 7 മണിവരെ വെള്ളിയാഴ്ചയും ശനിയാഴ്ചയും അവധി തിരുവനന്തപുരം: സംസ്ഥാനത്ത് ബെവ്കോ മദ്യവില്പന ശാലകള് ഇന്ന് വൈകിട്ട് 7 മണിവരെ മാത്രം. പാദവാര്ഷിക കണക്കെടുപ്പ് പ്രമാണിച്ചാണ് ഇത്. ഒന്നാം തീയതിയായതിനാല് വെള്ളിയാഴ്ചയും ഗാന്ധി ജയന്തി ദിനമായതിനാല് ശനിയാഴ്ചയും ബെവ്കോ മദ്യവില്പന ശാലകള് പ്രവര്ത്തിക്കില്ല. മൂന്നാം തീയതി ഞായറാഴ്ചയായിരിക്കും ഇനി ബെവ്കോ മദ്യ വില്പന ശാലകള് തുറന്നു പ്രവര്ത്തിക്കുക.വീടിന്റെ മേല്ക്കൂരയില് 43 ലിറ്റര് മദ്യം പാലായില് ഒരാള് പിടിയില്വീടിന്റെ മേല്ക്കൂരയ്ക്ക് താഴെയുള്ള തട്ടില് സൂക്ഷിച്ച 43 ലിറ്റര് ഇന്ത്യന് നിര്മിത വിദേശ മദ്യം പിടികൂടി. മേവട സ്വദേശി പി ബി രാജീവിനെയാണ് മേല്ക്കൂരയ്ക്ക് താഴെയുള്ള തട്ടില് നിന്നും മദ്യം സൂക്ഷിച്ച നിലയില് പിടികൂടിയത്. ഡ്രൈ ഡേ ആയ ഒക്ടോബര് ഒന്ന്, രണ്ട് തീയതികളില് വില്പനയ്ക്കായി സൂക്ഷിച്ച മദ്യമാണ് പിടികൂടിയത്. എക്സൈസ് റേഞ്ച് ഓഫീസര് ബി ആനന്ദ രാജിന് ലഭിത്ത രഹസ്യ വിവരത്തെ തുടര്ന്നാണ് മദ്യം പിടികൂടിയത്.തേക്കിന്കാടുകളുടെ സൗന്ദര്യം ആസ്വദിച്ച് യാത്ര ചെയ്യാം കോട്ടയം നിലമ്ബൂര് ട്രെയിന് സര്വീസ് ഒക്ടോബര് ഏഴു മുതല്കോട്ടയംനിലമ്ബൂര് റൂട്ടില് പുതിയ എക്സ്പ്രസ് ട്രെയിന് ഒക്ടോബര് ഏഴുമുതല് ഓടിത്തുടങ്ങും.കോട്ടയത്ത് നിന്ന് നിലമ്ബൂരിലേക്കും തിരിച്ചും പ്രതിദിന ട്രെയിന് സര്വീസുണ്ടാകും. കോട്ടയത്ത് നിന്നും നിലമ്ബൂരിലേക്ക് 06326 എന്ന നമ്ബറിലും നിലമ്ബൂരില് നിന്നും കോട്ടയത്തേക്ക് മടങ്ങുന്ന ട്രെയിന് 06325 എന്ന നമ്ബറിലുമാണ് സര്വീസ് നടത്തുക. പൂര്ണമായും റിസര്വേഷന് കോച്ചുകളാണ് രണ്ടുട്രെയിനുകളിലും. ആകെ പത്തു കോച്ചുകളാണുള്ളത്.കോട്ടയത്തു നിന്നും രാവിലെ 5.15 ന് പുറപ്പെടുന്ന ട്രെയിന് ഉച്ചയ്ക്ക് 11.45 ന് നിലമ്ബൂരിലെത്തും. നിലമ്ബൂരില് നിന്നും വൈകിട്ട് 3.10 ന് തിരിക്കുന്ന ട്രെയിന് രാത്രി 10.15 ന് കോട്ടയത്തെത്തും. ട്രെയിനുകളില് പത്ത് കോച്ചുകള്ക്ക് പുറമെ, രണ്ട് ലഗേജ് കം ബ്രേക്ക് വാനുമുണ്ടാകും.ഏറ്റുമാനൂര്, കുറുപ്പന്തറ, വൈക്കം റോഡ്, പിറവം റോഡ്, മുളന്തുരുത്തി, തൃപ്പൂണിത്തുറ, എറണാകുളം ടൗണ്, ഇടപ്പള്ളി, കളമശ്ശേരി, ആലുവ, അങ്കമാലി, കറുകുറ്റി, ചാലക്കുടി, ഇരിങ്ങാലക്കുട, പുതുക്കാട്, തൃശൂര്, പൂങ്കുന്നം, മുളങ്കുന്നത്തുകാവ്, വടക്കാഞ്ചേരി, വള്ളത്തോള് നഗര്, ഷൊര്ണൂര്, അങ്ങാടിപ്പുറം, വാണിയമ്ബലം എന്നിങ്ങനെയാണ് സ്റ്റോപ്പുകള്.നിലവില് നിലമ്ബൂര് ഷൊര്ണ്ണൂര് പാതയില് രാജ്യറാണി മാത്രമേ സര്വീസ് നടത്തുന്നുള്ളൂ. പകല് ട്രെയിനുകളൊന്നും ഇല്ലാത്തത് ഈ പാതയിലെ യാത്രക്കാരെ ദുരിതത്തിലാക്കിയിരുന്നു. രാജ്യറാണി സര്വീസ് നടത്തുന്നതുപോലും റെയില്വേക്ക് നഷ്ടമാണെന്ന് കാണിച്ച് ഷൊര്ണ്ണൂര് മുതല് തിരുവനന്തപുരം വരെയാക്കി ചുരുക്കാന് റെയില്വേ പദ്ധതിയിട്ടതായി നേരത്തെ റിപ്പോര്ട്ടുകളുണ്ടായിരുന്നു. ഈ സാഹചര്യത്തിലാണ് റെയില്വേ പുതിയ പകല് സര്വീസ് ആരംഭിക്കാന് ഒരുങ്ങുന്നുവെന്ന വാര്ത്ത പുറത്തുവരുന്നത്. ഇത് നിലമ്ബൂര്ഷൊര്ണ്ണൂര് പാതക്ക് പുത്തനുണര്വേകുന്നെന്ന പ്രതീക്ഷയിലാണ് യാത്രക്കാര്. നിലമ്ബൂരിലെ തേക്കിന്കാടുകളുടെ സൗന്ദര്യം ആസ്വദിച്ച് ട്രെയിന് യാത്ര നടത്താമെന്നതാണ് പ്രത്യേകത.ഈ രണ്ട് ട്രെയിനുകള്ക്ക് പുറമെ, നാഗര്കോവിലില് നിന്നും കോട്ടയത്തേക്കും സ്പെഷല് ട്രെയിന് അനുവദിച്ചിട്ടുണ്ട്. നാഗര്കോവിലില് നിന്നും ഉച്ചയ്ക്ക് ഒന്നിന് പുറപ്പെടുന്ന ട്രെയിന് രാത്രി 7.35 ന് കോട്ടയത്തെത്തും. ഒക്ടോബര് ആറു മുതലാണ് ഈ ട്രെയിന് സര്വീസ് ആരംഭിക്കുക.